2.6

Mekaaniset kytkentälaitteet ja -komponentit luokitellaan tyypin mukaan seuraavasti: 2.6.1 Luokka a80 Vetokuula 80 ja pidikelevy, jotka sisältävät pallomaisen laitteen ja kiinnikkeet vetoajoneuvossa perävaunun kytkemiseksi kuulan muotoisen kauhamaisen vetopään 80 avulla. 2.6.2 Luokka b80 Vetopäässä 80 on 80 mm:n kuulakuppi, joka on kiinnitetty perävaunun vetoaisaan vetokuulaan 80 kytkemiseksi. 2.6.3 Luokka c40 Haarukkatyyppiset vetoaisakytkimet, joissa on tappi (halkaisija 30–38 mm), kita ja automaattinen tai ei-automaattinen sulku- ja lukitustappi vetoajoneuvossa perävaunun kiinnittämiseksi kytkentärenkaan avulla. 2.6.4 Luokka d40-1 Vetosilmukka 40, jonka nimellispaksuus on 30,5 mm ja jossa on halkaisijaltaan 30–38 mm:n tapille sopiva lieriömäinen reikä ja joka on kiinnitetty perävaunun vetoaisaan haarukkatyyppiseen kytkimeen kiinnittämiseksi. 2.6.5 Luokka d40-2 Vetosilmukka 40, jonka nimellispaksuus on 42 mm ja jossa on halkaisijaltaan 30–38 mm:n tapille sopiva lieriömäinen reikä ja joka on kiinnitetty perävaunun vetoaisaan haarukkatyyppiseen kytkimeen kiinnittämiseksi. 2.6.6 Luokka d50 Rengasmainen vetosilmukka, jossa on halkaisijaltaan 50 mm:n reikä ja joka on asennettu perävaunun vetoaisaan vetokoukkuun (luokka g) tai piton-tyyppiseen kytkimeen (luokka h) kytkemistä varten. 2.6.6.1 Luokka d50-1 Rengasmainen vetosilmukka, jonka poikkileikkauksen nimellishalkaisija on 30 mm, jossa on halkaisijaltaan 50 mm:n reikä ja joka on asennettu perävaunun vetoaisaan vetokoukkuun (luokka g) tai piton-tyyppiseen kytkimeen (luokka h) kytkemistä varten. 2.6.6.2 Luokka d50-2 Rengasmainen vetosilmukka, jonka poikkileikkauksen nimellishalkaisija on enintään 41 mm, jossa on halkaisijaltaan 50 mm:n reikä ja joka on asennettu perävaunun vetoaisaan vetokoukkuun (luokka g) kytkemiseksi. 2.6.7 Luokka e Ei-standardinmukaiset vetoaisat, joita ovat haarukkatyyppiset ja muut vetoaisat, työntölaitteet ja vastaavat varusteet kiinnitettyinä vedettävän ajoneuvon eteen tai ajoneuvon alustaan ja jotka soveltuvat kytkemiseen vetoajoneuvoon kytkentärenkaan avulla. Vetosilmukat, kuulan muotoiset kauhamaiset vetopäät tai niiden kaltaiset kytkentälaitteet. Vetoaisa voi olla nivelletty, jolloin se liikkuu vapaasti pystytasossa eikä kanna pystysuuntaista kuormaa, tai kiinteä pystysuunnassa, jolloin se kantaa pystysuuntaista kuormaa (jäykkä vetoaisa). Jäykät vetoaisat voivat olla täysin jäykkiä tai jousitettuja tai säädettäviä (esim. hydraulisesti). Vetoaisat voivat sisältää myös useamman kuin yhden komponentin ja olla säädettäviä tai taivutettuja. 2.6.8 Luokka f Ei-standardinmukaiset vetorungot, joita ovat kaikki komponentit ja laitteet, jotka on sijoitettu kytkentälaitteiden, kuten haarukka- tai kuulakytkimen, ja traktorin takaosan (esim. voimansiirto, kantava korirakenne tai alusta) väliin. 2.6.9 Luokka g Vetokoukut, joissa on pidikelevy ja laskulaite, jota käytetään ulkoisella teholla kauko-ohjattavaa kytkentää ja kytkennän irrottamista varten, perävaunuun kytkemiseksi vetosilmukoilla. 2.6.10 Luokka h Pidikelevyllä varustetut piton-tyyppiset kytkimet, jotka on kytketty perävaunuun vetosilmukoilla. 2.6.11 Luokka i Traktorin vetoaisakytkimet, jotka eivät pyöri pitkittäisakselin ympäri. 2.6.12 Luokka j Vetosilmukat, jotka on asennettu perävaunun vetoaisaan kytkettäviksi traktorin vetoaisaan (luokka i). 2.6.13 Luokka q Haarukkatyyppiset vetoaisakytkimet, jotka eivät pyöri pitkittäisakselin ympäri. 2.6.14 Luokka r Vetosilmukka, joka pyörii pitkittäisakselin ympäri, joka on poikkileikkaukseltaan ympyrän muotoinen ja joka on asennettu perävaunun vetoaisaan ei-kääntyviin haarukkakytkimiin kiinnittymistä varten (luokka q). 2.6.15 Luokka s Kytkentälaitteet ja -komponentit, jotka eivät vastaa mitään luokista a–r ja joita käytetään erityissovelluksissa ja jotka yleensä kuuluvat voimassa olevien kansallisten tai kansainvälisten standardien piiriin (sovelletaan vain tietyissä maissa).